laion/Wikipedia-Exotic huggingface dataset:
אצטדיון לויטה

אצטדיון לויטה (ובשמו המלא "אצטדיון עירוני כפר סבא על שם יאיר לויטה"), הוא אצטדיון כדורגל הממוקם בעיר כפר סבא, ומשמש כמגרשן הביתי של הפועל כפר סבא ובית"ר כפר סבא. האצטדיון ממוקם ברחוב בן יהודה במזרח העיר, בסמוך לאזור התעשייה ופארק כפר סבא, ומכיל כ-5,800 מקומות ישיבה. עם עלייתה של הפועל כפר סבא לליגת העל בשנת 2019 לא אושר האצטדיון לליגה הבכירה, והיא משחקת באופן זמני באצטדיון המושבה בפתח תקווה. תכנונים לבניית האצטדיון החלו בשנת 1966, עת שיחקה הפועל כפר סבא במגרש הפרדסים ברחוב טשרניחובסקי בעיר, בסמוך לבית החולים מאיר. מספר שנים לאחר מכן אישרה העירייה את התוכנית לבנייתו. בניית האצטדיון נדחתה בשל קשיים בגיוס ממון להקמתו. חומות האצטדיון הוקמו בשנת 1976, ובניית היציעים החלה כשלוש שנים לאחר מכן. לאחר זמן מה הופסקו העבודות למספר שנים בשל קשיים תקציביים, ובנייתו הסתיימה בשנת 1986. האצטדיון נחנך ב-11 באוקטובר 1986 במשחק ליגה בין הפועל כפר סבא לבין הפועל תל אביב שהסתיים בתוצאה 0-0. ב-26 באוקטובר נכבש השער הראשון באצטדיון על ידי שחקנה של הפועל כפר סבא, מאיר נזהר, אשר כבש בניצחונה של קבוצתו בתוצאה 0–2 על מכבי נתניה. שיא הצופים באצטדיון נקבע ב-18 באפריל 1987 כש-9,000 צופים חזו בניצחונה של בית"ר ירושלים, שזכתה באותה העונה באליפות המדינה, על הפועל כפר סבא בתוצאה 2–3. 2,000 מן הצופים שחזו במשחק הועברו לסוללת עפר בצדו המזרחי של המגרש לאחר שהיציע המערבי התמלא לחלוטין. בשנת 2000 הוחלט לקרוא לאצטדיון על שמו של יאיר לויטה, אשר היה במשך 30 שנים יושב ראש הפועל כפר סבא. בצעירותו שימש לויטה, בין היתר, בתור שוערה של הפועל ומכבי כפר סבא. בשנת 2006 הסתיימו שיפוצים נרחבים באזור האצטדיון שכללו בניית מגרש חניה מסודר בתחום האצטדיון, שיפור דרכי ההגעה אליו ושיפוץ חדרי ההלבשה וחדרי השופטים. בסמוך לשערי הכניסה לאצטדיון ממוקמת חנות המזכרות של אוהדי הקבוצה. בעונת 2009/2010 ערכה הפועל רעננה את משחקיה הביתיים באצטדיון, לאחר שמגרשה הביתי לא עמד בתקנים של ליגת העל. בעונת 2019/2020 עברה הפועל כפר סבא לאצטדיון המושבה בפתח תקווה, לאחר שעלתה לליגת העל ואצטדיון לויטה לא אושר לליגה הבכירה. במהלך תקופת מגפת הקורונה נערכו במתחם האצטדיון בדיקות קורונה. שערים 2–3: שערי הקבוצה הביתית הכוללים גם חלק עליון ותחתון ואת תא הכבוד, סך הכול 3,900 מקומות. שער 4: שער קבוצת האורחים בו יש חלק עליון וחלק תחתון המכילים כ-1,900 מקומות. מדיה וקבצים בנושא אצטדיון לויטה בוויקישיתוף משה מרקוס, 35 שנה לאיצטדיון לויטה בכפר סבא: בונובוניירה בטעם רע (מאוד), באתר mynet‏ כפר סבא, 8 באוקטובר 2021 משה מרקוס, יום הולדת לבונבוניירה: 30 לאצטדיון לויטה, באתר ynet, 11 באוקטובר 2016 כדורגל ישראלי באצטדיון אירופאי, מעריב, 12 באוקטובר 1986 זינוק יפה של מייקל לפסגה, מעריב, 26 באוקטובר 1986 Facebook, www.facebook.com
כביש 325

כביש 325 הוא כביש רוחב אזורי בצפון הנגב המתחיל במחלף דבירה ומסתיים בלהב. פרק זה לוקה בחסר. אנא תרמו לוויקיפדיה והשלימו אותו. כבישי ישראל
הפועל קריית אתא

הפועל קריית אתא הייתה קבוצת כדורגל ישראלית מהעיר קריית אתא. הקבוצה נוסדה בשנת 1936 כהפועל כפר אתא והשתייכה להתאחדות לכדורגל הארצישראלית. בשנותיה הראשונות שיחקה הקבוצה בליגה של מחוז חיפה ובהמשך בליגה ב', שהייתה הליגה השנייה תחת המנדט הבריטי. לאחר הקמת המדינה, קריית אתא שיחקה בליגה המיוחדת, הליגה השנייה הזמנית בעונת 50–1949 וסיימה במקום השלישי במחוז הצפוני והעפילו לליגה ב' (הליגה השנייה). בעונת 52–1951 הקבוצה סיימה במקום האחרון עם שתי נקודות בלבד וחזרה לליגה ג'. ב-57–1956 חזרה הקבוצה לליגה ב' שהפכה לליגה השלישית בעקבות ארגון מחדש של שיטת הליגות. בשנת 1963 הקבוצה התמזגה עם הפועל המכונית אך הם נפרדו כעבור שנה. בטרם עונת 68–1966 שמה של הקבוצה שונה להפועל קריית אתא בעקבות שינוי שמה של כפר אתא לקריית אתא. ב-73–1972 סיימה הקבוצה במקום הראשון בליגה ב' צפון א' ולאחר כשש עשרה עונות עלתה לליגה א'. בליגה א' סיימה במקום ה-11 וה-14 בעונות 74–1973 ו-75–1974. בעונת 76–1975 סיימה במקום האחרון וירדה חזרה לליגה ב' שהפכה לליגה הרביעית לאחר הקמתה של הליגה הארצית. בעונת 77–1967, הייתה רחוקה מרחק של נקודה אחת מהמוליכה הפועל טבריה ומחזרה לליגה א' אך בעונה שלאחריה סיימה במקום הראשון ועלתה חזרה לליגה א' שם שיחקה לאורך שנות ה-80 והתאפיינה כקבוצת אמצע טבלה. בעונת 90–1989, ירדה הקבוצה לליגה ב' ובהמשך גם לליגה ג'. ב-1992 הודיעה הקבוצה על הפסקת פעילותה. שמעון עמר אילן קדמון איציק אייכנר יגאל דמרי שאול יחזקאל דב עצמון דודי אעידן מרדכי פיקר יהודה כהן ארז אזולאי יצחק ג'ינה אלופת ליגה ב' (1): 1972-1973 סגנית ליגה ב' (1): 1955-56 (כהפועל כפר אתא), 1977-78 פרס לקבוצה ההוגנת, בעיתון מעריב 18 באפריל 1974 בהתאחדות לכדורגל, בעיתון דבר 23 בינואר 1938 ערך זה הוא קצרמר בנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
המועצה הלאומית לרווחה ובריאות הציבור (שוודיה)

המועצה הלאומית לרווחה ובריאות הציבור (בשוודית: Socialstyrelsen) היא סוכנות ממשלתית שוודית שנוצרה ממיזוג בין מועצת הבריאות הלאומית לבין מועצת הרווחה המלכותית בשנת 1968. המועצה היא הרשות הלאומית המרכזית לשירותים חברתיים, בריאות הציבור, מניעת מחלות זיהומיות ושירותי בריאות. הדירקטוריון קובע נורמות על ידי מתן הוראות וייעוץ כללי לממשלת שוודיה. היא מקדמת חקיקה ופעילויות הנערכות על ידי עיריות, מועצות מחוזיות ורשויות מקומיות בנושאי בריאות. כמו כן המועצה מנפיקה תעודות רישום ל-17 קבוצות מקצועיות. אחריות נוספת היא הסטטיסטיקה הלאומית הרשמית בשירותים חברתיים, טיפול רפואי ובריאות ומחלות. מרשם האנגיוגרפיה הכלילית והאנגיוגרפיה השוודית (SCAAR) הוא מרשם ארצי בחסות המועצה המכיל נתונים רפואיים רלוונטיים על חולים עוקבים מ-29 בתי חולים בשוודיה בהם מבוצעים אנגיוגרפיה כלילית והתערבויות כליליות פרו-קתניות (PCI). המרשם הוקם בשנת 1989 ולא תלוי במימון מהתעשייה. טכנולוגיית המידע פותחה על ידי מרכז המחקר הקליני של אופסלה. מאז 2001 SCAAR מבוסס אינטרנט, עם הקלטת נתונים באופן מקוון באמצעות ממשק רשת. נתונים מועברים בפורמט מוצפן לשרת מרכזי במרכז המחקר הקליני של אופסלה. כל המטופלים העוקבים שעברו אנגיוגרפיה כלילית או PCI בשוודיה רשומים במאגר זה אשר מספק הזדמנות ייחודית למחקרי תצפית פרוספקטיבית בתחום הקרדיולוגיה ההתערבותית. משרד הבריאות והרווחה (שוודיה) הסוכנות לבריאות הציבור (שוודיה) מדיה וקבצים בנושא המועצה הלאומית לרווחה ובריאות הציבור בוויקישיתוף אתר האינטרנט הרשמי של המועצה הלאומית לרווחה ובריאות הציבור (באנגלית) המועצה הלאומית לרווחה ובריאות הציבור, ברשת החברתית פייסבוק המועצה הלאומית לרווחה ובריאות הציבור, ברשת החברתית אקס (טוויטר) המועצה הלאומית לרווחה ובריאות הציבור, ברשת החברתית אינסטגרם ערך זה הוא קצרמר בנושא שוודיה. אתם מוזמנים לתרום לוויקיפדיה ולהרחיב אותו.
רב-מכר

רב-מכר הוא ספר פופולרי שנמכר בעותקים רבים. בדומה ל"שובר קופות" בקולנוע ו"אלבום זהב" במוזיקה. לעיתים מתייחס המושג "רב-מכר" לא להיקף המכירות של הספר, אלא לאופיו שנכתב בסגנון שנועד להפוך אותו לרב-מכר. הצטרפותו של ספר לרשימת רַבֵּי-המכר היא מקדם מכירות מובהק, ולכן המוציאים לאור נוהגים לציין זאת בפרסומת לספר ועל עטיפתו. את הצירוף "רב-מֶכֶר" חידש הבלשן יצחק אבינרי. רשימות רַבֵּי-מכר, שנוצרות לפי מדגם של חנויות ספרים, מתפרסמות בעיתונים. ברשימות אלה מחולקים רַבֵּי-המכר לשתי קטגוריות בסיסיות: סיפורת (Fiction) וספרי עיון (Non-fiction). חלוקות נוספות הן לפי קהל היעד: מבוגרים וילדים. אחת הרשימות הידועות בעולם היא של העיתון הניו יורק טיימס בצפון אמריקה. היקף המכירות המביא להכללת ספר ברשימת רַבֵּי-המכר תלוי במדינה ובשפה שבה נמכר הספר. בממלכה המאוחדת ספר נחשב לרב-מכר כאשר נמכרים ממנו בין 4,000 ל-25,000 עותקים בשבוע, ולעומת זאת בקנדה מספיקה מכירה של 5,000 עותקים בשבוע כדי להיחשב לרב-מכר. בארצות הברית נהוג להדפיס ספרים חדשים בכריכה קשה, ואת אלה מתוכם שהפכו לרבי-מכר להדפיס גם במהדורה זולה יותר בכריכה רכה, פעמים רבות על נייר באיכות נמוכה. בישראל לא נהוגה הבחנה כזו. בעיתונות הישראלית החל בשנת 1993 מוסף הספרים של "הארץ" לפרסם רשימת רבי-מכר. ב-1997 החל גם "ידיעות אחרונות" לפרסם רשימה כזו. ביוני 2009 חדלה העיתונות הישראלית מלפרסם את טבלאות רבי המכר, לאחר שרשת סטימצקי הפסיקה למסור נתוני מכירות, בטענה כי רשתות אחרות מפרסמות נתוני מכירות מעוותים. להתאחדות הוצאות ספרים בישראל רשימות משלה. על פי הוצאת הספרים טקסט רץ, בציבור החרדי והדתי 'רב מכר' הוא ספר שמכר מעל 1,000 ספרים תוך שבוע, או מעל 10,000 מאז צאתו לאור. זאת למעט ספרים שחולקו או נמכרו במחיר סמלי ולמעט ספרי יסוד תורניים. הספר "ייסורי ורתר הצעיר" (בגרמנית: Die Leiden des jungen Werthers) מאת גתה, שפורסם בגרמניה בשנת 1774, נחשב לרב-המכר המודרני הראשון – מיד עם פרסומו הוא נקרא ברחבי אירופה וארצות הברית. אף על פי שכיום הסופרים עושים רווח נאה מספרים שהם רבי-מכר, לא כך היה עם גתה (בספרו "ייסורי ורתר הצעיר"), שכן באותו זמן לא הייתה נהוגה שיטת התמלוגים. הגדרת ספר כרב מכר אינה על פי תקן. חנויות הספרים מוכרות ספרים כרב מכר לפי שיקול דעתן. נטען שרשת סטימצקי, שחולשת על כחצי ממכירות הספרים בישראל מגדירה את רשימת רבי המכר של השבוע על פי כמות מכירה שבועית. כך, למשל, ספר פרוזה צריכים להירכש בשבוע רגיל 300–1,000 עותקים ממנו בכדי שייכנס לרשימת רבי המכר. הרף לרבי מכר הולך ויורד עם הגידול במספר הספרים המודפסים בשנה בישראל, בשנת 1990 הרף עמד בערך על 20,000 ובשנת 2011 הרף עמד על כ-5,000. אריק גלסנר, "כשרוח האדם מיתרגמת לטבלת נתוני בורסה", ארץ אחרת 34, יוני–יולי 2006. יותם שווימר, מבוא לספרות: כך נוצר רב מכר, באתר ynet, 27 בדצמבר 2014 רשימת רבי המכר, באתר עברית רשימת רבי המכר, באתר הניו יורק טיימס רב-מכר, באתר אנציקלופדיה בריטניקה (באנגלית) חנוך מרמרי, כשהטבלה משקרת, באתר העין השביעית, 28 ביוני 2009 אותות ספרותיים, ”ספר זהב” ו”ספר פלטינה” איך מגדירים ספר כ'רב מכר'?, באתר טקסט רץ איך ליחצ"ן ספר חדש #4: כמה עותקים צריך למכור כדי שהספר יהיה ברשימת רבי המכר? ועוד שאלות בכלל לא מופשטות, באתר של ארנה קזין כמה הסברים על שוק הספרים, בבלוג יעל ישראל עושה רוח
כיפת רונדל

כיפת רונדל (באנגלית: Roundel Dome) היא כיפה מכוסה ברובה שלג, בצד המזרחי של רמת ברוס, בארץ גרהאם שבאנטארקטיקה. הפסגה מכוסה ברובה שלג, למעט מקטע סלע חשוף בראש הפסגה. גובהה של הפסגה 1,770 מטרים מעל פני הים. הכיפה ממוקמת בין מוצאם של קרחון קריין וקרחון פלאסק. הנקודה מהווה נקודת ציון בולטת, לאורך המסלול (ממזרח למערב) בין מדף הקרח לארסן דרך רמת ברוס. הכיפה נסקרה על ידי סקר שטחי חסות איי פוקלנד בעונת המחקר (הקיץ האוסטרלי) 1961–1962. שמה של הכיפה ניתן לה על ידי הוועדה המייעצת לשמות אנטארקטיים של בריטניה. השם ניתן בשנת 1964. זהו שם תיאורי - כיפת הסלע החשופה משלג, והמדרונות המושלגים סביבה מזכירים צורה של סימון רונדל. כיפת רונדל באתר הסקר הגאולוגי של ארצות הברית כיפת רונדל באתר הגאזט האנטארקטי של ממשלת אוסטרליה כיפת רונדל באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מכיפת רונדל לאתרים סמוכים כיפת רונדל באתר peakery נתוני זריחת/שקיעת שמש/ירח עדכניים עבור כיפת רונדל מזג אוויר נוכחי עדכני עבור כיפת רונדל תחזית מזג אוויר עדכנית ארוכת טווח עבור כיפת רונדל נתוני מזג אוויר היסטוריים עבור כיפת רונדל גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על חקר הפסגה ומתן שמה
משרד הבריאות והרווחה (שוודיה)

משרד הבריאות והרווחה (בשוודית: Socialdepartementet) הוא המשרד הממשלתי בשוודיה האחראי על מדיניות הרווחה: ביטחון פיננסי, שירותים סוציאליים, שירותי רפואה ובריאות, קידום בריאות וזכויותיהם של ילדים ונכים. משרד הבריאות והרווחה מעסיק כ-200 עובדים. כ-20 מתוכם הם מינויים פוליטיים וכ-180 נציגים שאינם ממונים פוליטית. בראש המשרד עומדת "שרת הבריאות והרווחה", לנה הולנגרן (ממפלגת הפועלים הסוציאל-דמוקרטית). השרה הנוספת המכהנת במשרד היא השרה לביטוח לאומי (תפקיד במשרד הבריאות שאין לו משרד ממשלתי נפרד) אניקה סטרנדהיל (אף היא ממפלגת הפועלים הסוציאל-דמוקרטית). מטה המשרד ממוקם בפרדסגטן 8 במרכז סטוקהולם. שירותי בריאות, רפואה, סוגיות ביטוחיות דיור ובינוי קהילות דתיות ניהול ממשלתי ורכש ציבורי משרד הבריאות והרווחה מנהל 17 סוכנויות ממשלתיות, שתי חברות בבעלות המדינה (האחת, סיסטמבולגט, המפעילה מונופול, ואחת נוספת, אפוטקט, הפועלת כישות בבעלות ממשלתית) ושני מכונים. Alkoholsortimentsnämnden, המועצה לבקרת אלכוהול Tandvårds - och läkemedelsförmånsverket, הסוכנות לבקרה על תרופות ורפואת שיניים Provinsialläkarstiftelsen, הקרן להתמחויות רפואיות Inspektionen för socialförsäkringen, המפקח על הביטוח הסוציאלי Forskningsrådet för arbetsliv, hälsa och välfärd, מועצת המחר לחיי עבודה ובריאות Pensionsmyndigheten, סוכנות הפנסיות Myndigheten för familjerätt och föräldraskapsstöd, הרשות לתמיכה במשפחה Arvsfondsdelegationen, קרן הירושות eHälsomyndigheten, סוכנות ממשק אלקטרוני בתחום הבריאות Läkemedelsverket, הסוכנות למוצרים רפואיים Statens beredning för medicinsk och social utvärdering, הסוכנות להערכת טכנולוגיה ושירותים סוציאליים Myndigheten för delaktighet, סוכנות המעורבות החברתית Myndigheten för vård - och omsorgsanays, הסוכנות לניתוח שירותי בריאות Hälso - och sjukvårdens ansvarsnämnd מועצת האחריות הרפואית Inspektionen för vård och omsorg, המפקח על הבריאות והרווחה Socialstyrelsen, המועצה הלאומית לרווחה ובריאות הציבור Statens institutionsstyrelse, המועצה לטיפול מוסדי Försäkringskassan, הסוכנות לביטוח סוציאלי Folkhälsomyndigheten, הסוכנות לבריאות הציבור Systembolaget, מונופול האלכוהול השוודי אתר האינטרנט הרשמי של משרד הבריאות והרווחה (באנגלית) משרד הבריאות והרווחה, ברשת החברתית אקס (טוויטר) משרד הבריאות והרווחה, ברשת החברתית LinkedIn משרד הבריאות והרווחה, אתר רשמי (באנגלית) ערך זה הוא קצרמר בנושא שוודיה. אתם מוזמנים לתרום לוויקיפדיה ולהרחיב אותו. 59°19′43.97″N 18°03′55.54″E﻿ / ﻿59.3288806°N 18.0654278°E﻿ / 59.3288806; 18.0654278
יחסי ארגנטינה – דרום אפריקה

יחסי ארגנטינה–דרום אפריקה הם היחסים הדו-צדדיים שבין הרפובליקה הארגנטינאית לבין רפובליקת דרום אפריקה. שתי המדינות ייסדו יחסים דיפלומטיים ביניהן ב-10 בספטמבר 1947. היחסים ביניהן נותקו ב-1985 כחלק מצעד שנקט ארגון המדינות הבלתי-מזדהות במטרה להוקיע את משטר האפרטהייד ששלטה אז בארגנטינה. היחסים הדיפלומטיים בין המדינות הושבו על כנם באוגוסט. לארגנטינה שגרירות בפרטוריה וקונסוליה כללית ביוהנסבורג. לדרום אפריקה מצידה יש שגרירות בבואנוס איירס. בשנת 2018 הסתכם היקף הסחר בין המדינות ב-705 מיליון דולר. עיקר הסחורות בהיקף של 516 מיליון דולר שייצאה ארגנטינה לדרום אפריקה כללו מספוא לבעלי חיים, שיירים, רכבים ושומנים מן החי והצומח; עיקר הסחורות שייצאה דרום אפריקה לארגנטינה בשווי כולל של 189 מיליון דולר כללו כלי רכב, מכונות, דודי חימום ומינרלים. מדיה וקבצים בנושא יחסי ארגנטינה – דרום אפריקה בוויקישיתוף רשימת ההסכמים שנחתמו בין ארגנטינה ודרום אפריקה אתר משרד החוץ של דרום אפריקה אתר שגרירות דרום אפריקה בבואנוס איירס Argentina Republic, מחלקת המדינה של דרום אפריקה Embassy in South Africa, משרד החוץ של ארגנטינה Consulate General in Johannesburg, משרד החוץ של ארגנטינה ]http://www.embajadasudafrica.org.ar/en/ אתר שגרירות דרום אפריקה בבואנוס איירס Argentina exports from South Africa, Trading Economics South Africa exports from Argentina, Trading Economics
ניקולאי ולאסיק

ניקולאי סידורוביץ' ולאסיק (ברוסית: Никола́й Си́дорович Вла́сик;‏ 22 במאי 1896 – 18 ביוני 1967) היה איש ביטחון סובייטי וגנרל, הידוע בעיקר כראש מעגל האבטחה האישי של סטלין בשנים 1931 – 1952. הוא נולד בכפר בוביניצ'י במחוז סלונים בהורדנה (כיום מחוז הורדנה, בלארוס) ב-22 במאי 1896 ומת ב-18 ביוני 1967 מוסקבה. הוא שימש בדרגת לוטננט גנרל. הקריירה הצבאית של ולאסיק הייתה בראשית דרכה. במרץ 1915 הוא נקרא לצבא ובראשית מהפכת אוקטובר כבר מונה לדרגת רב-טוראי. בנובמבר 1917 החל לשרת במיליציה העממית במוסקבה. בספטמבר 1919 הוא הועבר לצ'קה. בינואר 1926 הוא הפך לנציג הבכיר של אגף המבצעים של או.ג.פ.או. יתרה מזאת, ולאסיק קיים פיקוח על תפקידים מבצעיים, שכלל את ההגנה על ראשי המפלגה והממשלה. במשך שנים רבות היה ולאסיק ראש שירות האבטחה האישי של סטלין בקרמלין, החל משנת 1931 (שירות זה הוכפף ישירות לסטלין ולא היה תלוי במשטרה החשאית, הנ.ק.ו.ד.). הוא גם הפך, במהותו, לבן משפחה. לאחר מותה של אשתו של סטלין, נדז'דה אלילוייבה, הוא היה גם המורה של ילדיו של סטלין. בזיכרונות בתו של סטלין, סווטלנה אלילוייבה, היא מאפיינת את ולאסיק כ"בור, טיפשי, מחוספס ועריץ חצוף מאוד". היא אמרה שהוא כל כך מושחת, ש"הוא התחיל להכתיב לעובדי אמנות ואומנויות, את טעמו של החבר סטלין", ו"... דמויות הקשיבו ועקבו אחר עצותיו. כל קונצרט חגיגי בתיאטרון בולשוי או בהיכל גאורגי לא התקיים ללא הוראה של ולאסיק". ב-15 בדצמבר 1952, סולק ולאסיק מתפקידו ונעצר במהרה באשמה בקשר עם מזימת הרופאים. מיד לאחר מותו של סטלין, שוחררו כל הרופאים הנאשמים וההאשמות נגדם הוסרו. עם זאת, ולאסיק לא שוחרר וההאשמות נגדו שונו לשימוש לרעה בכוח ומעילה. בשנת 1955 הופשט מדרגתו הכללית וכל המדליות שהשיג והוגלה למשך עשר שנים לקרסנויארסק. בהתאם לחנינה קודמת (27 במרץ 1953), הופחת עונשו לחמש שנים. בשנת 1956 ולאסיק קיבל חנינה אך דרגתו לא הוחזרה לו. בזכרונותיו כתב ולאסיק, "נפגעתי קשה מסטלין. במשך 25 שנה של עבודה בלתי ניתנת להחלפה ולא קיבלתי שום דבר מלבד עידוד ופרסים, גורשתי מהמפלגה ונזרקתי לכלא. על נאמנותי הבלתי מוגבלת הוא נתן לי את האחריות על אויביי. אבל מעולם, במשך כל דקה מהמצב שהייתי בו, לכל הלעג שהייתי חשוף בזמן שהייתי בכלא, לא הייתה בנשמתי שום כוונת זדון כנגד סטלין". לדברי אשתו, ולאסיק היה משוכנע שלברנטי בריה "עזר" לסטלין למות. בשנת 2000, 33 שנה לאחר מותו, בוטל עונשו באופן רשמי. בשנת 2015 הופקה סדרת טלוויזיה על חייו בשם "ולאסיק: הצל של סטלין" (Власик. Тень Сталина) בכיכובם של קונסטנטין מילובאנוב כולאסיק, אולגה פוגודינה כאהובתו אסיה ולבאן מסיחילאדזה כסטלין. הסדרה שודרה בערוץ הראשון ברוסיה במאי 2017. Л. Колесник. Главный телохранитель Сталина (Судебное дело Н. С. Власика) מדיה וקבצים בנושא ניקולאי ולאסיק בוויקישיתוף Власик Н. С. Моя биография //Логинов В. Тени Сталина. М., 2000. С. 136.
מגומאייב (סדרת טלוויזיה)

מגומאייב (ברוסית: «Магома́ев») היא סדרת טלוויזיה רוסית, דרמה מוזיקלית-ביוגרפית, בהפקת חברת Amedia ומככבים בה מילוש ביקוביץ' כמוסלים מגומאייב עם אירינה אנטוננקו וסבטלנה אוסטינובה לצדו. פרק הבכורה שודר ב-9 במרץ 2020 בשעה 21:30 (שעון מוסקבה) בערוץ הראשון. צילומי הסדרה נערכו בבאקו, אזרבייג'ן ובמוסקבה, רוסיה. סוף שנות השישים, שיא עידן ברז'נייב. מוסלים מגומאייב, בזמן הקלטת תוכנית קונצרט, פוגש את זמרת האופרה המקסימה, תמרה סיניאווסקאיה. בין מלך הבמה הסובייטי לכוכבת העולה של תיאטרון בולשוי במבט ראשון עובר ניצוץ שהופך להתחלה של אהבה גדולה. עם זאת, תמרה נשואה, ומוסלים אינו חופשי ... אבל לאהבה אמיתית אין שום מחסומים, והגורל שוב מפגיש בין האוהבים, הפעם בפריז. מילוש ביקוביץ' - מוסלים מגומאייב אירינה אנטוננקו - תמרה סיניאוובסקאיה, זמרת אופרה, רעייתו של מוסלים סבטלנה אוסטינובה - אנג'ליקה לארינה, עורכת תוכניות מוזיקליות אליונה איב'צנקו - יקטרינה פורצבה, שרת התרבות של ברית המועצות אלכסנדר סוקולובסקי - סרגיי ברז'נוי, אמן בלט, בעלה הראשון של תמרה אלכסנדר נסטרוב - צ'ינגיז סאדיחוב, פסנתרן, חברו של מוסלים איליה רזניק - היידר אלייב, המזכיר הראשון של המפלגה הקומוניסטית של אזרבייג'ן אתר האינטרנט הרשמי של מגומאייב "מגומאייב", במסד הנתונים הקולנועיים IMDb (באנגלית) "מגומאייב", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה ובנושא סרטים רוסיים. אתם מוזמנים לתרום לוויקיפדיה ולהרחיב אותו.
ג'ובאנה טינטי

ג'ובאנה טינטי (באיטלקית: Giovanna Tinetti;‏ 4 באפריל 1972, טורינו איטליה) היא אסטרוביולוגית איטלקייה. פרופסורית לאסטרונומיה ביוניברסיטי קולג' לונדון. טינטי ידועה בהיותה הראשונה שזיהתה אדי מים באטמוספירה של כוכב לכת חוץ-שמשי. לטינטי תואר ראשון באסטרופיזיקה -1997, ותואר שני בהידרודינמיקה -1998, ודוקטורט בפיזיקה תאורטית - 2003, שלושתם מאוניברסיטת טורינו. בהמשך עשתה פוסט-דוקטורט במכון החדש לאסטרוביולוגיה במעבדה להנעה סילונית (JPL) של נאס"א בפסדינה, קליפורניה. ב־2005 עברה למכון לאסטרופיזיקה של פריז (Institut d'astrophysique de Paris)(אנ'). ב-2007 עברה ליוניברסיטי קולג' לונדון, שם היא פועלת עד היום. ב-2013 מונתה למתאמת תוכנית EChO (אנ') -הצעה לסוכנות החלל האירופית של טלסקופ חלל. כיום היא החוקרת הראשית של תוכנית ARIEL(אנ'), טלסקופ חלל מיועד לשיגור ב-2028. פרק זה לוקה בחסר. אנא תרמו לוויקיפדיה והשלימו אותו. בתחילת דרכה עסקה בפיזיקה תאורטית והדוקטורט שלה היה בפיזיקת חלקיקים. אולם לקראת הפוסט-דוקטורט עברה לתחום של כוכבי הלכת החוץ שמשיים. טינטי היא מחלוצי השימוש ב-infrared, transit spectroscopy לגילוי המבנה המולקולרי של אטמוספירת כוכבי הלכת החוץ-שמשיים. ב-2007 זיהתה אדי מים באטמוספירה של כוכב הלכת החוץ שמשי HD 189733b (אנ'). ב-2008 הייתה שותפה לצוות בינלאומי שגילה עקבות של מתאן באותו כוכב לכת. טינטי פעילה בהנגשה לציבור הרחב של מדעי החלל ובמיוחד את כוכבי הלכת החוץ-שמשיים. היא מופיעה בקביעות בתוכניות האסטרונומיה של ה-BBC, וכותבת פודקאסטים. ב-2013 הוציאה באיטלקית ספר מדע פופולרי על כוכבי הלכת החוץ-שמשיים. האתר של טינטי (באנגלית) הרצאה של טינטי 20.9.2019 (באנגלית) ריאיון עם טינטי 2013, כולל הסבר על המחקר שלה (באנגלית) הודעה על גילוי מתאן בכוכב לכת חוץ שמשי, כולל הסבר על המחקר של טינטי (באנגלית) טינטי באתר הפורום הכלכלי העולמי (באנגלית) ג'ובאנה טינטי, באתר פרויקט הגנאלוגיה במתמטיקה ג'ובאנה טינטי, באתר dblp מהו הכוכב עם גשם הזכוכית?, באתר אנציקלופדיה אאוריקה הודעה על הגילוי באתר של יוניברסיטי קולג' לונדון (באנגלית) מעודכן ל-1 באפריל 2020 מאמר בNature על EChO (באנלית) ההצעה לתוכנית ARIEL, מאמר של טינטי ואחרים (באנלית) שידור ב-BBC בהשתתפות טינטי(באנלית)
קרחון וסלייה

קרחון וסלייה או קרחון וסילי (באנגלית: Veselie Glacier; בבולגרית: ледник Веселие) הוא קרחון בחוף אוסקר השני בארץ גרהאם שבאנטארקטיקה. אורכו של הקרחון 7 קילומטרים; רוחבו 2.5 קילומטרים. הקרחון ממוקם ברכס אוסטה; דרומית-מזרחית לקרחון ג'ורום; וצפונית-מזרחית לקרחון צ'רנוצ'נה. הקרחון זורם לכיוון דרום-מזרח לאורך המורדות הצפוניים של הר ברקס; הקרחון נשפך אל פיורד ספיליין מערבית - דרום-מערבית מנקודת קושן. הקרחון מופה על ידי סוקרים בריטיים בשנת 1976. הקרחון נקרא על שמו של הכפר וסילייה שבדרום מזרח בולגריה. הגאזט האנטארקטי הבולגרי (בבולגרית) קרחון וסלייה באתר הגאזט האנטארקטי של ממשלת אוסטרליה קרחון וסלייה באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון וסלייה, וסימון מיקום האתרים סביבו באתר copernix גאזט השמות האנטארקטיים של בולגריה מידע גאוגרפי והיסטורי
הפועל צפת (כדורגל)

הפועל עירוני צפת הייתה קבוצת כדורגל ישראלית מהעיר צפת, שלאחרונה שיחקה בליגה ב' צפון א'. סניף של אגודת הפועל הוקם בעיר צפת במהלך המנדט הבריטי בשנת 1932. לאחר הקמת המדינה קבוצת הכדורגל הוקמה בשנת 1951 ושובצה בליגה המחוזית של הגליל העליון, לפני שהצטרפה לליגה ג' בשנת 1954. בעונת 56–1955 סיימה במקום הראשון אך לא עלתה לליגה ב' מפני שהפסידה במשחקי הפלייאוף. עונה לאחר מכן, לאחר המיזוג עם קבוצת החלוץ צפת סיימה שוב במקום הראשון והפעם ניצחה במשחקי הפלייאוף ועלתה לליגה ב'. בעונת 62–1961 עלתה לראשונה בתולדותיה לליגה השנייה אחרי שסיימה במקום הראשון בליגה ב' צפון א' אך בעונה שלאחריה סיימה במקום הלפני אחרון וחזרה לליגה ב'. לאחר עונה אחת בליגה ב', חזרה לליגה א' שם שיחקה עד עונת 68–1966 בה סיימה במקום האחרון וחזרה לליגה ב'. למרות המיקום בליגה, ערכה הקבוצה הופעה ראויה לציון בגביע המדינה 1967–1968 אחרי שהדיחה את הפועל חיפה והפועל באר שבע. צפת הודחה ברבע הגמר לאחר שהפסידה 0–1 להפועל פתח תקווה. בסיום עונת 1971–1972 (עם המאמן מיכאל שוסטר) העפילה הקבוצה בחזרה לליגה א'. בהמשך התבססה במהלך כחמש עונות כקבוצת אמצע טבלה. בעונת 77–1976 סיימה במקום האחרון וירדה לליגה ב' ובעונת 84–1983 ירדה לליגה ג'. ב-1995 הודיעה הקבוצה על הפסקת הפעילות. בשנת 2009, בית"ר צפת ששיחקה בליגה א' והייתה נציגת העיר צפת התאחדה עם הפועל כרמיאל למועדון כדורגל כרמיאל/צפת. במקביל על מנת להחזיר את הכדורגל לעיר, הוקמה עירוני צפת. הקבוצה שיחקה במשך כעונה אחת בלבד. ב-2011 הוחלט לקיים מחדש את הפועל צפת ולאחד אותה יחד עם עירוני צפת. בעונת 14–2013 הקבוצה סיימה במקום הראשון בליגה ג' ועלתה לליגה ב'. בשנת 2015 הודיעה הפועל עירוני צפת על סיום פעילותה. ב-2019 לאחר התערבותו של ראש העיר, שוקי אוחנה, הוקמה מחדש הפועל עירוני צפת. ב-13 באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל צפת תעפיל לליגה ב' צפון א', לאור הישגיה ומיקומה בטבלה עד לאותה תקופה. הקבוצה משחקת באצטדיון העירוני צפת, אשר שופץ ונפתח מחדש ב-2020. ליגה ב' אליפות (2): 1961-62, 1963-64, 1971-72 גביע הליגה גביע ליגה ג' מחוז גליל עליון (1) : 2013-2014 ישראל שלומי אביסידריס אשר סוויסה אלי קדוש שלומי אדרעי יונה מאמו יהודה ספ מיכה הררי אבינועם אוחנה אברהם אוחנה אייל וקארט יוסי סופר לירון סבן שרון אזולאי יוסף גולדנברג משה לוי שלמה ביטון הפועל צפת, ברשת החברתית פייסבוק הפועל צפת באתר ההתאחדות לכדורגל בישראל הפועל כפר-שלם, בית"ר קריית אונו (דרום). הפועל צפת ונהריה (צפון) - לליגה ב', על המשמר 21 באפריל 1968 הפועל פתח תקווה - הפועל צפת 0-1, דבר 26 במאי 1968 ביגמיה בנוסח צפת: האישה וקבוצת הפועל..., חדשות הספורט (עמוד 3) 30 ביולי 1972 בעקבות החלטת ההתאחדות: צפת עלתה לליגה ב', באתר ONE‏, 13 באפריל 2020
מכון המחקר המדעי לצמחים ארומטיים וצמחי מרפא (רוסיה)

מכון המחקר המדעי לצמחים ארומטיים וצמחי מרפא (Всеросси́йский нау́чно-иссле́довательский институ́т лека́рственных и аромати́ческих расте́ний) הוא מוסד מדעי ממלכתי במערכת האקדמיה הרוסית למדעי החקלאות, ארגון המחקר המוביל ברוסיה בתחום גידול צמחי מרפא ופיתוח מוצרים רפואיים מחומרי גלם רפואיים חדשים. אחת הפעילויות העיקריות של VILAR היא המחקר הכימי והפרמקולוגי של צמחי מרפא, זיהוי חומרים פעילים ביולוגיים חדשים ויצירת טכנולוגיה לייצור מוצרים רפואיים, כמו גם הצגת, בחירת וייצור זרעים של צמחי מרפא, פיתוח שיטות חקלאיות לגידולן ומאבק במזיקים והדברת מחלות, מחקר פעולות של דשנים ורגולציה על הורמונים צמחיים וקוטלי עשבים. מכון המחקר הוקם בשנת 1931 על בסיס לשכת המחקר לצמחי מרפא וארומטיות והפך לחלק מהאקדמיה למדעי החקלאות על שם לנין. בשנת 1951 הוקם במכון גן בוטני. בשנת 1991 המכון הפך לחלק מהאקדמיה החקלאית הרוסית. מאז 2013 נוהל המכון על ידי הסוכנות הפדרלית לארגונים מדעיים (FANO), עד לפירוקה של הסוכנות. מאז מותו של לנין, המרכז השיטתי הלימודי לטכנולוגיות ביו-רפואיות (Учебно-методический центр биомедицинских технологий) עוסק בשימור גופתו של לנין במאוזוליאום. אלכסיי שרטר (1918–2002) - בוטנאי, פרופסור, דוקטור למדעים ביולוגיים, היה ראש המעבדה למשאבי צמח בר. איוואן גובאנוב (2005-2005) - גאו-בוטניסט סובייטי-רוסי, מגדל פרחים וטקסונום. ולדימיר וורושילוב (1908–1999) - גיאו-בוטניסט וטקסונום. אתר האינטרנט הרשמי של מכון המחקר המדעי לצמחים ארומטיים וצמחי מרפא (ברוסית) Шретер Алексей Иванович — Биологический факультет МГУ в Великой Отечественной войне